CELEX: 52007PC0549
Language: sk
Date: 2007-09-19
Title: Návrh rozhodnutie Európskeho parlamentu a Rady, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec

Dôležité právne oznámenie

|

52007PC0549

Návrh rozhodnutie Európskeho parlamentu a Rady, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec  /* KOM/2007/0549 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 19.9.2007KOM(2007) 549 v konečnom zneníOZNÁMENIE KOMISIE EURÓPSKEMU PARLAMENTU A RADEtýkajúce sa revízie viacročného finančného rámca (2007 – 2013)NávrhROZHODNUTIE EURÓPSKEHO PARLAMENTU A RADY,ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec(predložená Komisiou)OZNÁMENIE KOMISIE EURÓPSKEMU PARLAMENTU A RADEtýkajúce sa revízie viacročného finančného rámca (2007 – 2013)Financovanie európskych programov GNSS (EGNOS – GALILEO)Financovanie Európskeho technologického inštitútuToto oznámenie obsahuje návrh Komisie na revíziu viacročného finančného rámca (ďalej len „finančný rámec“) v súlade s bodmi 21 až 23 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení.V bode 21 medziinštitucionálnej dohody sa stanovuje, že v prípade nepredpokladaných okolností môže Komisia navrhnúť revíziu finančného rámca v súlade so stropom vlastných zdrojov.Podľa bodu 22 musia každé rozhodnutie o revízii finančného rámca až do výšky 0,03 % hrubého národného dôchodku Európskej únie prijať obidve časti rozpočtového orgánu v súlade s hlasovacími pravidlami stanovenými v piatom pododseku článku 272 ods. 9 Zmluvy o založení Európskeho spoločenstva. Každú revíziu presahujúca 0,03 % hrubého národného dôchodku Európskej únie príjmu spoločne obidve časti rozpočtového orgánu, pričom Rada ju musí odsúhlasiť jednohlasne.V bode 23 medziinštitucionálnej dohody sa uvádza niekoľko osobitných podmienok, ktoré inštitúcie musia dodržať:1.  Inštitúcie preskúmajú možnosť prerozdelenia výdavkov medzi programami zahrnutými v príslušnej výdavkovej kapitole, ktorej sa revízia dotýka, najmä pokiaľ ide o každé očakávané nedostatočné využitie rozpočtových prostriedkov. Cieľom by malo byť, aby podstatná suma vyjadrená v absolútnej hodnote a ako percento z nových plánovaných výdavkov nepresahovala súčasný strop výdavkovej kapitoly.2.  Inštitúcie preskúmajú možnosti vyrovnania každého zvýšenia stropu jednej výdavkovej kapitoly znížením stropu inej kapitoly.3.  Akékoľvek zmeny týkajúce sa povinných výdavkov vo finančnom rámci nesmú mať za následok zníženie sumy, ktorá je k dispozícii na nepovinné výdavky[1].4.  Žiadna zmena nesmie narušiť primeraný pomer medzi záväzkami a platbami.1. POTREBA DODATOčNÉHO FINANCOVANIA Z DÔVODU VÝSKYTU NEPREDPOKLADANÝCH OKOLNOSTÍPodľa Komisie nová situácia, ktorá sa týka financovania programu Galileo, ktorý si vyžaduje dodatočnú sumu 2 400 mil. EUR, a financovania Európskeho technologického inštitútu, ktorý si vyžaduje dodatočnú sumu 309 mil. EUR, dostatočne zdôvodňuje revíziu finančného rámca.1.1. Situácia v prípade programu GalileoNa základe finančného rámca, na ktorom sa dohodli inštitúcie, bolo na návrh Komisie[2] v rámci kapitoly 1A „Konkurencieschopnosť pre rast a zamestnanosť“ vyčlenených 1,005 mld. EUR v bežných cenách na financovanie fázy budovania a inštalácie a fázy prevádzky programu Galileo počas obdobia od roku 2007 do roku 2013.Uvedený návrh sa opieral o pôvodný trojfázový plán: vývoj a validácia na obežnej dráhe, inštalácia a prevádzka. Fázu vývoja mal v celom rozsahu financovať verejný sektor, zatiaľ čo fáza inštalácie a fáza prevádzky mali byť financované verejným aj súkromným sektorom v rámci verejno-súkromného partnerstva a realizované formou koncesnej zmluvy. EÚ by pokryla približne jednu tretinu financovania počas fázy inštalácie a poskytla by finančný príspevok, ktorý by sa vyplácal počas prvých troch rokov na pokrytie prevádzkových nákladov. Ak to zhrnieme, odhadovalo sa, že EÚ v období rokov 2007–2013 prispeje sumou 1,0 mld. EUR z rozpočtu Spoločenstva.Výberové konanie na koncesiu bolo vyhlásené 17. októbra 2003 a uspel v ňom jediný rokovací partner, „Euro-GNSS“, ktorý je konzorciom 8 partnerov. Rokovania sa začali v januári 2006 po urovnaní interných nezhôd vo vnútri podniku týkajúcich sa rozdelenia úloh a zodpovedností (a umiestnenia hlavných pozemných zariadení systému). Rokovania o koncesnej zmluve boli však na začiatku roku 2007 zastavené. Rada (ministri dopravy), ktorá zasadla 22. marca 2007, požiadala Komisiu o vypracovanie podrobnej správy s uvedením pokroku dosiahnutého v rámci rokovaní s konzorciom a alternatívnych scenárov rýchlej inštalácie vesmírnej infraštruktúry vrátane finančných aspektov. Európsky parlament takisto vyzval Komisiu, aby predložila vhodné návrhy[3].Komisia reagovala na výzvu prijatím oznámenia dňa 16. mája 2007 o stave programu Galileo s názvom „Galileo na rázcestí: Realizácia európskych programov GNSS“ , ktoré doplnila pracovným dokumentom útvarov Komisie[4]. Podľa súčasného scenára má byť celková prevádzková kapacita 30 satelitov financovaná a obstaraná z verejných zdrojov. Potom sa začne formou koncesnej dohody v rámci verejno-súkromného partnerstva prevádzka a využívanie tejto kapacity. Počiatočná prevádzková kapacita sa dosiahne na konci roka 2011 s 18 satelitmi a plná prevádzková kapacita v roku 2012 s 30 satelitmi. Verejné obstarávanie, pokiaľ ide o celú infraštruktúru, si vyžaduje investíciu pre obdobie rokov 2007–2013 vo výške 3,4 mld. EUR. Koncesná zmluva v rámci verejno-súkromného partnerstva by pokrývala obdobie rokov 2010–2030.Na základe tohto oznámenia dospela Rada ministrov dopravy na zasadnutí v dňoch 6. až 8. júna 2007 k záveru, že nedávne rokovania o koncesii boli neúspešné a museli sa ukončiť. Potvrdila význam programu Galileo ako kľúčového projektu Európskej únie a bez toho, aby sa dotkla konečného rozhodnutia, podporila vybudovanie systému Galileo do konca konci roku 2012. Rada si uvedomila, že vybudovanie programu Galileo z verejných zdrojov bude vyžadovať dodatočné verejné prostriedky a požiadala Komisiu, aby predložila podrobné alternatívne návrhy financovania vrátane všetkých možností financovania z verejných zdrojov, a to na základe ďalšieho dôkladného posúdenia nákladov, rizík, výnosov a časových plánov.V tom čase Európsky parlament prijal 20. júna 2007 uznesenie, kde opäť uviedol svoju silnú podporu pokračovaniu realizácie programu Galileo, avšak odmietol akékoľvek riešenie, ktoré by bolo kombináciou financovania zo zdrojov Spoločenstva s dodatočnými medzištátnymi finančnými prostriedkami. V uznesení Parlament požadoval financovanie programu v plnej miere z rozpočtu Spoločenstva a vyzval Komisiu, aby sama navrhla revíziu finančného rámca v súlade s bodom 22 meziinštitucionálnej dohody alebo iným spôsobom uvedeným v tejto dohode[5].Vo svojom oznámení „Napredovanie programu Galileo: Nový profil európskych programov GNSS“[6] Komisia uviedla podrobnú analýzu rôznych možností financovania a odporučila revíziu finančného rámca na pokrytie chýbajúcich prostriedkov verejného financovania.Keďže suma 1,0 mld. EUR bola vyčlenená už v rámci výdavkovej kapitoly 1A finančného rámca, vyžaduje si pokrytie celej uvedenej sumy z rozpočtu Spoločenstva vyčlenenie ďalších 2,4 mld. EUR v rámci tejto kapitoly s týmto rozdelením záväzkov:Viazané rozpočtové prostriedky – Galileo(mil. EUR, v bežných cenách) | 2007 |2008 |2009 |2010 |2011 |2012 |2013 | 2007-2013 | |V súčasnosti plánované záväzky | 100 |151 |201 |251 |151 |151 |0 |1 005 | |Dodatočné požadované záväzky | 0 |+ 789 |+ 599 |+ 739 |+ 120 |+ 96 |+ 57 |+ 2 400 | |Záväzky v rámci rozpočtu ES spolu | 100 |940 |800 |990 |271 |247 |57 |3 405 | |  1.2. Situácia Európskeho technologického inštitútuNávrh na zriadenie Európskeho technologického inštitútu bol predložený v roku 2005 ako súčasť strednodobej revízie lisabonskej stratégie. Návrh bol ďalej rozpracovaný na základe verejnej konzultácie, ktorej sa zúčastnili najvýznamnejšie univerzity, výskumné, obchodné organizácie a organizácie venujúce sa priemyselnej inovácii. Koncept bol ďalej rozpracovaný v prvom oznámení Komisie: „ Implementácia obnoveného partnerstva pre rast a zamestnanosť – Vybudovanie znalostnej základne: Európsky technologický inštitút “[7]. V júni 2006 Komisia koncept ďalej rozviedla v druhom oznámení: „Európsky technologický inštitút: Ďalšie kroky k jeho vytvoreniu “[8], v ktorom sa v prevažnej miere riadila výsledkami konzultačného procesu a osvetlila viaceré špecifické otázky týkajúce sa navrhovanej štruktúry a fungovania inštitútu.Na zasadnutí Európskej rady 15.-16. júna 2006 sa potvrdilo, že „Európsky technologický inštitút, v spolupráci s existujúcimi národnými inštitúciami, bude významným krokom na ceste k prepojeniu vysokoškolského vzdelania s výskumom a inováciou spolu s inými činnosťami, ktoré podporujú vytváranie sietí a synergiu medzi špičkovými spoločenstvami z oblasti výskumu a inovácií v Európe“. Rada vyzvala Komisiu, aby pripravila formálny návrh na zriadenie Európskeho technologického inštitútu. Tento návrh Komisia prijala 18. októbra 2006[9]. Počíta sa v ňom s financovaním Európskeho technologického inštitútu v rámci výdavkovej kapitoly 1A sumou 308,7 mil. EUR na obdobie rokov 2008–2013. Táto suma pokryje náklady na štruktúru riadenia inštitútu a európsky dosah tohto projektu, predovšetkým náklady na koordináciu a mobilitu, ktoré sú potrebné na podporu „znalostných a inovačných spoločenstiev“. Uvedená suma bude predstavovať iba určité percento celkového rozpočtu inštitútu, keďže sa počíta s tým, že inštitút aj uvedené spoločenstvá pritiahnu ďalšie zdroje financovania vrátane súkromného sektora.Počas rokovaní o finančnom rámci na roky 2007–2013 nebola pre inštitút vytvorená žiadna osobitná rezerva. Komisia sa domnievala, že na financovanie spustenia projektu zriadenia Európskeho technologického inštitútu budú postačovať nepridelené rezervy v rámci stropov výdavkovej kapitoly 1A. Takže do finančného plánu výdavkovej kapitoly 1A[10] bola na roky 2008–2013 zahrnutá navrhovaná suma 308,7 mil. EUR, s rezervou na úrovni 788,2 mil. EUR. Rada a Európsky parlament sa však nedohodli, a to ani v prípade navrhovaného zdroja financovania, ani v prípade alternatívnych riešení financovania, o ktorých sa rokovalo v rámci trojstranných stretnutí. Komisia preto nevidí inú možnosť, ako navrhnúť financovanie inštitútu formou zvýšenia stropu výdavkovej kapitoly 1A prostredníctvom revízie finančného rámca.Profil dodatočných viazaných rozpočtových prostriedkov pre inštitút vychádzajúci zo zmenenej a doplnenej finančného výkazu[11] je takýto:Viazané rozpočtové prostriedky(mil. EUR, v bežných cenách) | 2007 |2008 |2009 |2010 |2011 |2012 |2013 | 2007-2013 | |- dodatočné viazané rozpočtové prostriedky na financovanie Európskeho technologického inštitútu | 0 |+ 3 |+ 6 |+ 30 |+ 63 |+ 80 |+ 127 |+ 309 | | 2. MOžNOSť PREROZDELENIA VÝDAVKOV V RÁMCI STROPU VÝDAVKOVEJ KAPITOLY 1AV súlade s bodom 23 medziinštitucionálnej dohody analyzovala Komisia možnosti mobilizácie dodatočných finančných prostriedkov vo výške 2 400 mil. EUR pre program Galileo a 309 mil. EUR pre Európsky technologický inštitút (spolu 2 709 mil. EUR) v rámci súčasného stropu výdavkovej kapitoly 1A. Zdá sa, že všetky programy boli prijaté s príslušnými balíkmi bez možnosti balíky v tejto chvíli presunúť alebo v podstatnej miere zmeniť ich profil pri dodržaní ročných stropov. Pokiaľ ide o možné nedostatočné využitie prostriedkov, neboli by prognózy učinené v tejto počiatočnej fáze programového obdobia realistické. Komisia však navrhuje, aby sa 300 mil. EUR uvoľnilo v rámci výskumu v oblasti dopravy, ktorý sa financuje v rámci 7. rámcového programu pre výskum[12].V bode 13 medziinštitucionálnej dohody sa stanovuje, že inštitúcie musia zabezpečiť, aby do výšky stropov zostali „dostatočné rezervy“. Podľa najnovšieho finančného plánovania[13] bez financovania Európskeho technologického inštitútu predstavujú rezervy spolu 1 097 mil. EUR na obdobie rokov 2008–2013. Väčšina z nich je k dispozícii na konci uvedeného obdobia, pričom Galileo si vyžaduje väčšinu dodatočných finančných prostriedkov na začiatku tohto obdobia. Komisia dospela vzhľadom na bod 13 medziinštitucionálnej dohody k záveru, že rezervy výdavkovej kapitoly 1A nemôžu byť využité na pokrytie dodatočného financovania programu Galileo a Európskeho technologického inštitútu.3. MOžNOSť VYROVNANIA ZVÝšENIA JEDNÉHO STROPU ZNÍžENÍM INÉHO STROPUPod odpočítaní sumy 300 mil. EUR na činnosti programu Galileo, ktoré majú byť financované zo 7. rámcového programu pre výskum, zostáva ešte suma 2 409 mil. EUR, ktorú je potrebné pokryť. Túto sumu možno získať z rezerv výdavkovej kapitoly 2 „Ochrana a riadenie prírodných zdrojov“ a kapitoly 5 „Administratíva“, ktoré sú k dispozícii na roky 2007 a 2008.V rámci súčasného rozpočtu na rok 2007 a predbežného návrhu rozpočtu na rok 2008 sú k dispozícii dostatočné rezervy v rámci výdavkovej kapitoly 2, a to 2,1 mld. EUR na rok 2007 a 2,5 mld. EUR na rok 2008. Tieto rezervy v plnej miere vyplývajú z predpokladaného čerpania prostriedkov v rámci podstropu „Výdavky súvisiace s trhom a priame platby“ (EPZF).Aktuálne informácie o plnení rozpočtu potvrdzujú, že na rok 2007 je k dispozícii rezerva vo výške 2 100 mil. EUR v rámci výdavkovej kapitoly 2. Preto sa uvažuje o tom, že tento strop by mohol byť znížený o 1 689 mil. EUR.Vzhľadom na predbežný návrh rozpočtu na rok 2008 vedie spoločný efekt priaznivých podmienok na trhu v poľnohospodárstve a pripísaných príjmov prenesených z roku 2007 do roku 2008 k zvýšeniu celkovej rezervy v rámci výdavkovej kapitoly 2 v porovnaní s rozpočtom na rok 2007. Pokiaľ ide o výdavkovú kapitolu 2, celkovo sa na rok 2008 počíta s rezervou vo výške 2 500 mil. EUR. V tejto chvíli sa neočakáva, že by opravný list, ktorý aktualizuje údaje návrhu rozpočtu na rok 2008, túto rezervu znížil. Komisia preto zastáva názor, že po znížení ročného stropu výdavkovej kapitoly 2 o 500 mil. EUR zostane dostatočná rezerva na rok 2008.Na základe toho Komisia navrhuje zníženie ročného stropu pre viazané rozpočtové prostriedky v rámci výdavkovej kapitoly 2 o 1 689 mil. EUR na rok 2007 a o 500 mil. EUR na rok 2008.Okrem toho Komisia navrhuje znížiť stropy výdavkovej kapitoly 5 „Administratíva“ o 120 mil. EUR na rok 2007 a o 100 mil. EUR na rok 2008, čím v súčasnosti vznikne rezerva vo výške 16 mil. EUR na rok 2007 a 70 mil. EUR na rok 2008.Komisia preto navrhuje zvýšenie ročného stropu výdavkovej kapitoly 1A na roky 2008 až 2013 o celkovú sumu 2 409 mil. EUR, ktoré bude vyrovnané znížením stropov výdavkových kapitol 2 a 5 na roky 2007 a 2008.4. ZACHOVANIE PRIMERANÉHO POMERU MEDZI ZÁVÄZKAMI A PLATBAMIV bode 23 medziinštitucionálnej dohody sa vyžaduje, aby každá revízia zachovala primeraný pomer medzi záväzkami a platbami.V rozpočte na rok 2007 a v predbežnom návrhu rozpočtu na rok 2008 dosahujú rezervy v rámci ročného stropu pre platobné rozpočtové prostriedky výšku 8 293 mil. EUR a 8 215 mil. EUR[14]. Na základe toho Komisia navrhuje vyrovnať navýšenie platobných rozpočtových prostriedkov potrebných na financovanie oboch programov znížením platobných rozpočtových prostriedkov na roky 2007 a 2008. Vychádzajúc z profilov platieb uvedených pre program Galileo a pre Európsky technologický inštitút v príslušných (zmenených a doplnených) finančných výkazoch, sú výsledkom tohto postupu nasledujúce zmeny ročných stropov pre platobné rozpočtové prostriedky:Platobné rozpočtové prostriedky spolu(mil. EUR, v bežných cenách) | 2007 |2008 |2009 |2010 |2011 |2012 |2013 | 2007-2013 | | - súčasný strop podľa medziinštitucionálnej dohody | 123 790 |129 481 |123 646 |133 202 |133 087 |139 908 |142 180 | 925 294 | | - požadované zmeny | - 1 809 |- 391 |+ 329 | + 471 | + 568 | + 454 | + 354 |- 24 | | Tieto zmeny sú z hľadiska rozpočtu neutrálne pri zohľadnení dodatočných platieb vo výške 24 mil. EUR po roku 2013 v rámci profilu platieb Európskeho technologického inštitútu.5. PREHľAD NAVRHOVANEJ REVÍZIE FINANčNÉHO RÁMCATáto tabuľka je zhrnutím navrhovaných zmien stropov finančného rámca. Uvedené sumy sú vyjadrené v bežných cenách.Viazané rozpočtové prostriedky (mil. EUR) | 2007 |2008 |2009 |2010 |2011 |2012 |2013 |Spolu | | Výdavková kapitola 1A –Konkurencieschopnosť pre rast a zamestnanosť | - | + 742 |+ 555 |+ 719 |+ 133 |+ 126 |+ 134 |+2 409 | | Financovanie Európskeho technologického inštitútu |- |+ 3 |+ 6 |+ 30 |+ 63 |+ 80 |+ 127 |+ 309 | | Financovanie programu Galileo * | |+ 739 | + 549 |+ 689 | + 70 | + 46 | + 7 | +2100 | |Výdavková kapitola 2 – Ochrana a riadenie prírodných zdrojov | - 1 689 |- 500 |- |- |- |- |- |- 2 189 | | Výdavková kapitola 5 – Administratíva | -120 |-100 |- |- |- |- |- |- 220 | |Zmeny vo viazaných rozpočtových prostriedkoch spolu | - 1 809 |+ 142 |+ 555 |+ 719 |+ 133 |+ 126 |+ 134 |0 | |Zmeny v platobných rozpočtových prostriedkoch spolu | - 1 809 |- 391 |+ 329 |+ 471 | + 568 | + 454 | + 354 | - 24 | |* okrem toho je ešte k dispozícii 300 mil. EUR v rámci 7. rámcového programu pre výskumNavýšenie pre program Galileo spolu | | 50789 |50599|50739 |50120 |5096 |5057 |3002400 | |Na základe týchto zmien sa s platnosťou od roku 2008 mení podoba finančného rámca spôsobom uvedeným v nasledujúcej tabuľke, spolu so začlenením technických úprav, ktoré už boli pre rok 2008 prijaté[15].Formálne rozhodnutie o revízii finančného rámca musí vychádzať zo základnej tabuľky odsúhlasenej v medziinštitucionálnej dohode, ktorá je vyjadrená v stálych cenách roku 2004. Sumy v súčasnej hodnote preto musia byť prevedené do cien roku 2004 pomocou fixného deflátora vo výške 2 % ročne v súlade s bodom 16 medziinštitucionálnej dohody.FINANČNÝ RÁMEC NA OBDOBIE ROKOV 2007 – 2013 (revidovaný)(mil. EUR, v bežných cenách)[pic]  NávrhROZHODNUTIE EURÓPSKEHO PARLAMENTU A RADY,ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámecEURÓPSKY PARLAMENT A RADA EURÓPSKEJ ÚNIE,so zreteľom na medziinštitucionálnu dohodu zo 17. mája 2006 o rozpočtovej disciplíne a riadnom finančnom hospodárení[16], a najmä na jej body 21, 22 a 23,so zreteľom na návrh Komisie[17],keďže:(1) V roku 2004 predložila Komisia návrh nariadenia týkajúceho sa uskutočnenia fázy budovania a inštalácie a fázy prevádzky európskeho programu satelitnej rádionavigácie[18] (Galileo).(2) V navrhovanom nariadení sa uvádzala suma 1,005 mld. EUR v bežných cenách[19] z rozpočtu Spoločenstva na financovanie fázy budovania a inštalácie a fázy prevádzky programu Galileo počas obdobia rokov 2007 až 2013, zatiaľ čo zostávajúce finančné prostriedky mal poskytnúť súkromný sektor v rámci koncesnej zmluvy.(3) Rokovania o koncesnej zmluve týkajúcej sa prevzatia financovania časti programu Galileo súkromným sektorom za primeranú cenu neboli úspešné[20].(4) Európsky parlament a Rada potvrdili význam programu Galileo ako kľúčového projektu Európskej únie a uvedomili si potrebu dodatočného financovania z verejných zdrojov[21].(5) Komisia prijala 19. septembra 2007 oznámenie Európskemu parlamentu a Rade o „Napredovaní programu Galileo: Novom profile európskych programov GNSS“[22] a zmenený a doplnený návrh nariadenia Európskeho parlamentu a Rady o pokračovaní v implementácii európskych programov satelitnej rádionavigácie (EGNOS a Galileo)[23].(6) Dodatočné finančné prostriedky z verejných zdrojov potrebné na vybudovanie plnej prevádzkovej kapacity financovanej a obstaranej z verejných zdrojov dosahujú výšku 2 400 mil. EUR v bežných cenách.(7) Komisia predložila návrh nariadenia, ktorým sa zakladá Európsky technologický inštitút[24] , s osobitným príspevkom z rozpočtu Spoločenstva vo výške 308,7 mil. EUR v bežných cenách na financovanie štruktúry riadenia inštitútu a spolupráce so „znalostnými a inovačnými spoločenstvami“. S financovaním zriadenia Európskeho technologického inštitútu sa pri rokovaní o súčasnom finančnom rámci nepočítalo.(8) Suma 300 mil. EUR môže byť poskytnutá v rámci výskumu v oblasti dopravy, ktorý sa financuje prostredníctvom 7. rámcového programu pre výskum[25]. Zostávajúce dodatočné finančné prostriedky potrebné pre program Galileo a Európsky technologický inštitút dosahujú výšku 2 409 mil. EUR, čo si vyžaduje zvýšenie ročných stropov výdavkovej kapitoly 1A na roky 2008 až 2013.(9) Požadované zvýšenie celkového stropu kapitoly 1A možno vyrovnať znížením stropov výdavkovej kapitoly 2 „Ochrana a riadenie prírodných zdrojov“ a kapitoly 5 „Administratíva“ na roky 2007 a 2008.(10) Aby sa zachoval primeraný pomer medzi záväzkami a platbami, mal by sa podobne upraviť ročný strop pre platobné rozpočtové prostriedky pri zohľadnení rezerv, ktoré sú k dispozícii v rokoch 2007 a 2008.(11) Príloha I k medziinštitucionálnej dohode o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť,ROZHODLI TAKTO:Jediný článokPríloha I k medziinštitucionálnej dohode o rozpočtovej disciplíne a riadnom finančnom hospodárení sa nahrádza prílohou uvedenou v tomto rozhodnutí.V BruseliZa Európsky parlament Za Radupredseda predsedaPRÍLOHAFINANČNÝ RÁMEC NA OBDOBIE ROKOV 2007 – 2013 (revidovaný)[pic][1] Táto podmienka sa v prípade tohto návrhu neuplatňuje.[2] KOM(2004), v konečnom znení/2, 24.5.2006 (Zmenený a doplnený návrh NARIADENIE EURÓPSKEHO PARLAMENTU A RADY týkajúce sa fázy budovania a inštalácie a fázy prevádzky európskeho programu satelitnej rádionavigácie).[3] Uznesenie Európskeho parlamentu z 26. apríla 2007 o rokovaniach o koncesnej zmluve programu Galileo (P6-TAPROV(2007)0164).[4] KOM(2007) 261 zo 16. mája 2007 a SEK(2007) 624 zo 16. mája 2007.[5] Uznesenie Európskeho parlamentu z 20. júna 2007 o financovaní európskeho programu satelitnej rádionavigácie (Galileo) v rámci medziinštitucionálnej dohody zo 17. mája 2006 a viacročného finančného rámca na roky 2007 až 2013 [P6_TA-PROV(2007)072 - PE 391.046/51].[6] KOM(2007) 534, z 19.9.2007.[7] KOM(2006) 77 z 22.2.2006.[8] KOM(2006) 276 z 8.6.2006.[9] KOM(2006) 604 z 18.10.2006.[10] SEK(2007) 500 z mája 2007 – Dokument V predbežného návrhu rozpočtu na rok 2008 – Finančné plánovanie na roky 2008–2013.[11] SEK(2007) 1220.[12] Hlava 6 rozpočtu.[13] SEK(2007) 500 z mája 2007 – Dokument V predbežného návrhu rozpočtu na rok 2008 – Finančné plánovanie na roky 2008–2013.[14] Rezerva v rámci platieb nezahŕňa rozpočtové prostriedky týkajúce sa rezervy na pomoc v prípade mimoriadnych udalostí (239,2 mil. EUR) a príspevkov zamestnancov do systému dôchodkového zabezpečenia (77 mil. EUR).[15] Oznámenie Komisie o technickej úprave finančného rámca pre rok 2008 v súlade s vývojom HND, KOM(2007) 208, z 24.4.2007.[16] Ú. v. EÚ C 139, 14.6.2006, s. 1.[17] KOM(2007) 549, z 19.9.2007.[18] KOM(2004) 477, v konečnom znení/2.[19] 900 mil. EUR v cenách roku 2004.[20] Oznámenie Komisie Európskemu parlamentu, Rade, Európskemu hospodárskemu a sociálnemu výboru a výboru regiónov „Galileo na rázcestí: Realizácia európskych programov GNSS“, KOM(2007) 261, zo 16.5.2007 a Uznesenie Rady o programe Galileo prijaté na 2805. zasadnutí Rady pre dopravu, telekomunikácie a energetiku, Luxemburg 6. – 8. júna 2007.[21] Uznesenie Európskeho parlamentu z 20. júna 2007 o financovaní európskeho programu satelitnej rádionavigácie (Galileo) v rámci medziinštitucionálnej dohody zo 17. mája 2006 a viacročného finančného rámca na roky 2007 až 2013 [PE 391.046, s. 51 – P6_TA-PROV(2007)0272] a uvedené uznesenie Rady o programe Galileo.[22] KOM(2007) 534, z 19.9.2007.[23] KOM(2007) 535, z 19.9.2007.[24] KOM(2006) 604, v konečnom znení/2.[25] Hlava 6 rozpočtu.